Hjemmebaserte tjenester i Flakstad Kommune
Utarbeidet: 2012. 
 Sist revidert: 04.01.2017.
Serviceerklæring: Serviceerklæringen skal bidra til å avklare forventninger mellom deg og det kommunale hjelpeapparatet. Dette fordi du skal få en realistisk informasjon om innholdet og kvaliteten på hjemmebaserte tjenester i Flakstad Kommune.
Hjemmebaserte tjenester skal serve hjemmeboende med bistandsbehov, helsefaglig og praktisk oppfølging. Tjenesten gir også tilbud til de som trenger hjelp, støtte og veiledning på grunn av nedsatt psykisk helse og / eller rusproblemer. Tjenesten omfatter også råd og veiledning til pårørende.

Mål for Hjemmebaserte tjenester i Flakstad Kommune.
Flakstad Kommune har som et overordnet mål å opprettholde og videreutvikle helhetlige omsorgstilbud og gode hjemmebaserte tjenester.
Målsetting er at den enkelte skal, gjennom hjelp til selvhjelp, bo hjemme så lenge som mulig med tilstrekkelig grad av trygghet.
 Målsetting for Kommunalt psykisk helsearbeid er å bidra til å fremme selvstendighet, tilhørighet  og  styrke evnen til å mestre eget liv for den enkelte.
Tjenestetilbudet skal gjenspeile kvalitetsmål og strategier som er  beskrevet i Helsedirektoratets omsorgsplan (2015) og  Helse og sosial direktoratets veileder (IS- 1332) for psykisk helsearbeid i kommunene:
Forebygging, Mestring og stimulering til å ta ansvar for eget liv.
Tilgjengelighet, trygghet og forutsigbarhet.
 Brukermedvirkning, mulighet til å velge
Kunnskap og faglig innhold i tjenestene
Tillitt og respekt
 Samhandling og god ressursutnyttelse

Alle ansatte skal arbeide etter kvalitetsmålene i vår serviceerklæring.
 Dette forplikter alle ansatte å utføre tjenester på en rettmessig og respektfull måte.
Serviceerklæringen håper vi vil være nyttig i forhold til det samarbeid med deg som pasient. Dersom du har synspunkter og forslag til forbedringer av vår service, vil vi gjerne at du tar kontakt med oss. Dine erfaringer er vår beste kilde til å vite hvordan vi skal forbedre vår service.

Generelle opplysninger
Hvem får tjenestene: 
Alle som bor eller midlertidig oppholder seg i kommunen skal tilbys nødvendige helse- og omsorgstjenester.  Kommunens ansvar omfatter alle pasient - og brukergrupper, herunder personer med somatisk eller psykisk sykdom, skade eller lidelse, rusmiddelproblem,  sosiale problemer eller nedsatt funksjonsevne. (Lov om kommunale helse- og omsorgstjenester § 3-1)
All hjelp tildeles etter individuell, sykepleiefaglig/ vernepleiefaglig vurdering, hvor det tas hensyn til din diagnose, helsetilstand, funksjonsnivå, sosiale forhold og boforhold. Tjenestetilbudet skal utformes i samarbeid med pasienten og det skal legges vekt på hva pasienten mener.

Hvordan få tjenestene:
Henvendelse rettes til  Koordinerende enhet i Flakstad Kommune. Koordinerende enhet holder til på rådhuset og har kontordager mandager og onsdager. Telefon: 95877762
 Henvendelse kan skje både muntlig og skriftlig. Søknad om hjemmebaserte tjenester kan fremsettes av bruker selv, pårørende, fastlege, spesialisthelsetjeneste, evt andre. Hvis det er andre som søker på vegne av deg, må du være kjent med søknaden, og ha gitt fullmakt.
Helst ønsker vi at du søker på eget skjema som du får ved henvendelse til oss eller servicetorget på rådhuset. Etter mottatt søknad vil søker få en henvendelse om vurderingsbesøk  for å avklare ditt hjelpebehov.  Hjemmebaserte tjenester kan ut fra vurderinger tildeles umiddelbart.
Det innhentes opplysninger for å kunne gjøre en helhetlig og faglig vurdering av søknaden. 

Lovgrunnlag
De faktiske forhold vurderes opp mot bestemmelser i lov. De viktigste lover som regulerer vår virksomhet er:
Helse- og omsorgstjenesteloven
Lov om pasient - og brukerrettigheter
Folkehelseloven
Helsepersonelloven
Forvaltningsloven

Taushetsplikt
Alle ansatte i hjemmebaserte tjenester har taushetsplikt etter forvaltningsloven og Lov om Helse- og omsorgstjenester.
Helsepersonell har i tillegg taushetsplikt jfr. Lov om helsepersonell.
Helsepersonell har samtidig opplysningsplikt under visse omstendigheter til for eksempel; Tilsynsmyndigheter, nødetater, sosial - og barnevernstjenesten jfr. Helsepersonelloven og Folkehelseloven.

Rett til brukermedvirkning
Part i saken, dennes pårørende eller hjelpeverge har krav på å få gi sine synspunkter og ønsker til kjenne når hjelpebehovet vurderes. Saksbehandler på sin side, må innhente nødvendige opplysninger som gjør det mulig å ta stilling til om vilkårene for å ha rettskrav på tjenester kan ansees som oppfylt. Søkerens synspunkter skal vektlegges i tjenestetilbudet.

Rett til å se sakens dokumenter
Du har som hovedregel rett til å gjøre deg kjent med alle dokumenter i din sak. Innsynsretten gjelder både når en sak er under vurdering, når vedtaket er fattet og når det pågår et løpende tjenesteforhold.

For at vi skal gi deg riktig og nødvendig helsehjelp forventes det av deg:
-Du godtar tilrettelegging av hjemmet ditt, etter kommunens vurdering av hjemmet ditt som vår arbeidsplass.
-Du gir nødvendige opplysninger om din situasjon og dine behov.
- Du gir beskjed dersom dine behov endres.
- Du er til stede når hjemmetjenesten kommer.
-Du gir beskjed senest dagen før til Hjemmetjenesten dersom du har behov for å endre den inngåtte avtalen.  
- Skal du være borte av lengre varighet og trenger hjelp til å tilrettelegge for medikament administrasjon må beskjed gis god tid i forveien
-At personalet møtes med respekt, både av pasient, pårørende og besøkende.
-Søke om tekniske hjelpemidler / gjøre tilpasninger i boligen som er nødvendig for å kunne gi deg god hjemmetjeneste.
- Fjerning av husdyr i ekstreme tilfeller.
- Du må sørge for tilgjengelighet til boligen

Viktig å huske på:
- Ansatte i Hjemmebaserte tjenester kan ikke motta gaver eller pengebeløp.
-Ansatte i Hjemmebaserte tjenester kan ikke diskutere andre tjenestemottakere eller ansatte.
-Ansatte i Hjemmebaserte tjenester informerer sin leder om forhold hos deg, der det er nødvendig for at du skal få en god tjeneste.
- Du kan kreve at de ansatte legitimerer seg.
-Du skal behandles med respekt og høflighet av de som kommer hjem til deg for å yte tjeneste.

Tidspunkt for tjeneste
Hjemmebaserte tjenester kan sjelden inngå avtale om et bestemt klokkeslett for besøket, men kan avtale omtrentlig tidspunkt. Det legges til rette for at bistandsbehov og samtaler fastsettes på faste dager. Morgenstell skjer hovedsakelig mellom kl 08.00 og 12.00. Kveldsstell mellom kl 18.00 og 22.00. Dusj utføres også på ettermiddag og kveld.

Klage og klagebehandling
Dersom du ønsker å klage på vedtaket / tjenestetilbudet er klagefristen 3 uker fra du har mottatt vedtaket.  Klagen sendes til hjemmebaserte tjenester i Flakstad og du vil få nødvendig  råd og veiledning dersom du ønsker det. Det vil bli foretatt ny saksutredning. Klagen kan evt behandles videre av Fylkesmannen.

PRAKTISK BISTAND / OPPLÆRING I PRAKTISK BISTAND/ BO TRENING
1. Formålet med tjenesten
Hjemmebaserte tjenester har som mål:
At pasient skal kunne bo i egen bolig
Å sikre pasient praktisk bistand / opplæring/ bo trening
At pasient skal greie mest mulig selv
Å forebygge forverring av livssituasjonen

2 Hvem får tjenesten?
Tjenesten tildeles etter lov om kommunale helse -og omsorgstjenester  § 3-1.  All hjelp tildeles etter streng individuell vurdering hvor det tas utgangspunkt i pasientens situasjon og hva pasienten greier selv.

Hensyn som blir tatt:
Husstandmedlemmer
Tilgang på privat hjelp
Boligens egnethet i forhold til funksjonsevne
Søkerens evne til å forflytte seg
Søkerens psykiske Helse

3.Hva omfatter tjenesten?
 Opplæring via trening, råd og veiledning for at bruker skal kunne bo i egen bolig.
Personlig stell/ hygiene / dusj / toalettbesøk 
Hjelp ved måltider / mattilberedning
 Rengjøring i bolig med støvtørk og gulvvask
sengeskift
klesvask
oppvask
Vask av kjøleskap ved behov
Renhold utføres kun i de rom brukeren oppholder seg og når brukeren er hjemme.

Det ytes i hovedsak ikke hjelp til:
lufting /teppebanking av store gulvmatter
rundvask og vindusvask
Stryking av tøy
Opprydning og vask etter gjester / pårørende
pynting til høytider
Pussing av sølv/ kobber / messing
Betaling av regninger
skifte gardiner
innkjøp
baking
hagearbeid
bæring av brensel
snømåking / strøing av vei
kjøring og / eller følge til og fra lege, sykehus, tannlege osv.

Det gis ikke hjelp til rengjøring:
På helligdager
Deler av ferier
Når brukeren er bortreist
Når brukeren har besøk av pårørende som kan ta del i rengjøringen

4. Hvordan få tjenesten?
Søknad sendes til Koordinerende enhet i Flakstad.. Hvis noen skal søke på vegne av andre, må den som har hjelpebehovet være kjent med søknaden og gitt fullmakt til den.
Innen 2 uker vil søker motta bekreftelse på at søknad er mottatt
Vurderingsbesøk avtales.
Svar på søknad skal foreligge i form av vedtak senest tre uker etter kommunen mottok søknad.
Ved innvilget hjelp vil det i vedtaket opplyses: varighet av tjenesten, antall timer som tildeles og hyppigheten, samt hvilke oppgaver som skal utføres.
Ved endret situasjon vil ny vurdering bli foretatt. Tjenesten revurderes fortløpende.
Pasient må sørge for tilgjengelighet til boligen, nødvendig utstyr til rengjøring og gi beskjed hvis en er bortreist eller har pårørende hjemme.

Lovgrunnlag
Praktisk bistand tildeles etter Helse- og Omsorgs-lov.
Klage kan fremsettes 3 uker etter at vedtak er mottatt. 

6.Pris
Prisen reguleres etter den samlede husstands årsinntekt. Kommunestyret vedtar betalingssatsene årlig.

PLEIE I HJEMMET / HJEMMESYKEPLEIE
Formål:
De som har akutt eller kronisk sykdom/funksjonshemming skal få tilbud om pleie i eget hjem der det er behov og anses som nødvendig. Tjenesten skal arbeide forebyggende for å fremme helse og egenomsorg.
Sykepleie i hjemmet har som mål:
Gi behandling omsorg og pleie
At pasient skal greie mest mulig selv
At pasient skal bli minst mulig avhengig av hjelp
Å forebygge forverring 
Dette forebygges ved å stimulere pasient til å gjøre de oppgaver vedkommende har ressurser til å greie selv. Hjemmebaserte tjenester utfører derfor ikke oppgaver pasient greier selv.

Hvem får tjenesten:
Tjenesten tildeles etter helse -og omsorgslov. Pasient skal gis mulighet til å ivareta sin egenomsorg og sine grunnleggende behov. Det gis bistand til personlige behov pasient ikke selv klarer.
Eksempel:
Kartlegging og tilrettelegging av hjelpetiltak i hjemmet
sykepleiertekniske oppgaver
sårstell der pasient ikke er i stand til å komme seg til legekontor
hjelp med medisiner der pasient ikke er i stand til egenadministrering
tilsyn, observasjon og utredning av  behov
Støttesamtaler og miljø- terapi / arbeid
hjelp til søknader og veiledning knyttet til tjenester, vedtak og vurderinger.
Hjemmebaserte tjenester trekker inn andre fagfolk der det er nødvendig

Det gis i hovedsak ikke hjelp til:
blodprøver/ vaksiner, kun i de tilfeller pasient ikke får utført det på annet vis.
følge til lege, tannlege, frisør og andre
Hjemmebaserte tjenester kan sjelden inngå avtale om et bestemt klokkeslett for besøket, men kan avtale omtrentlig tidspunkt. Hjemmetjenesten vil informere per telefon hvis et besøk blir svært forsinket (mer enn en time), eller at hjelpetilbudet må flyttes til annen dag. Dette kan være aktuelt i forbindelse med høytider.
Hjemmetjenesten er avhengig av at der er fremkommelig til huset. Pasient må være villig til å innstallere hjelpemidler i hjemmet sitt til hjelp for seg selv og for å hindre arbeidsskader hos de som skal hjelpe. Pasient må erkjenne at hjemmet vil bli våre ansattes arbeidsplass og at disse har sine rettigheter m.h.t til tilrettelegging av arbeidsmiljø. 

Hvordan få tjenesten?
Søknad sendes til Koordinerende enhet  i Flakstad. Hvis noen skal søke på vegne av andre, må den som har hjelpebehovet være kjent med søknaden og gitt fullmakt til den.
Innen 2 uker vil søker motta bekreftelse på at søknad er mottatt
Vurderingsbesøk avtales.
Svar på søknad skal foreligge i form av vedtak senest tre uker etter kommunen mottok søknad.
Ved endret situasjon vil ny vurdering bli foretatt. Tjenesten revurderes fortløpende.
Pasient må sørge for tilgjengelighet til boligen.

Lovgrunnlag
Kommunal Helse- og omsorgslov
Pris
Det beregnes ikke egenandel for hjemmesykepleie.

Individuell plan
Hjemmebaserte tjenester samarbeider tverrfaglig ved behov med ulike instanser med fullmakt fra deg som pasient. De ulike samarbeidspartnerne kan være spesialiserte sykepleiere, fysioterapeut, sosionom, helsesøster, ernæringsfysiolog, tannlege, hjelpemiddelsentralen, NAV, ruskonsulent, sykehjem, fastlege og sykehus /spesialisthelsetjeneste. Har du et omfattende tjenestebehov fra flere ulike instanser plikter kommunen å utarbeide en individuell plan for deg. Du vil i tillegg få tilbud om en koordinator som skal sørge for den nødvendige oppfølging av deg og sikre samordning av tjenestetilbudet.

KOMMUNALT PSYKISK HELSETILBUD
1 Formålet med tjenesten
Psykisk helsearbeid har som mål å bidra til å fremme selvstendighet, tilhørighet og styrke evnen til å mestre eget liv for mennesker med psykiske lidelser.
2 Hvem får tjenesten
Tjenesten tildeles etter lov om kommunale helse - og Omsorgstjenester  § 3-1.  All hjelp tildeles etter streng individuell vurdering hvor det tas utgangspunkt i pasientens situasjon og hva pasienten greier selv. 
3.Hva omfatter tjenesten
Hjelp til tilrettelegging og mestring i hverdagen
Opplæring for å kunne bo
Sosial trening og aktivisering i miljøet
Hjelp til å koordinere tjenester
Hjelp til å utarbeide individuelle plan og ukeplaner
Støtte og oppfølging via ansvarsgruppemøter og samarbeidsmøter
Samtaler som skal bidra til å støtte og veilede pasienten
Råd og veiledning til pårørende

Det gis i hovedsak ikke hjelp til
Transport av pasient til sykehus, lege, butikk, NAV og andre

4 Hvordan få tjenesten?
Søknad sendes til Koordinerende Enhet i Flakstad. Hvis noen skal søke på vegne av andre, må den som har hjelpebehovet være kjent med søknaden og gitt fullmakt til den.
Innen 2 uker vil søker motta bekreftelse på at søknad er mottatt
Vurderingsbesøk avtales.
Svar på søknad skal foreligge i form av vedtak senest tre uker etter kommunen mottok søknad.
Ved innvilget hjelp vil det i vedtaket opplyses: varighet av tjenesten, antall timer som tildeles og hyppigheten, samt hvilke oppgaver som skal utføres.
Ved endret situasjon vil ny vurdering bli foretatt. Tjenesten revurderes fortløpende.
Pasient må sørge for tilgjengelighet til boligen.
 Lovgrunnlag
Psykisk helsetilbud tildeles ut fra Helse - og Omsorgs lov.
Pris
Det beregnes ikke egenandel for psykisk helsetjenester.

 MATOMBRINGNING
Formål med tjenesten
Sikre tilfredsstillende ernæring til hjemmeboende som ikke klarer å lage middag selv.
Hvem får tjenesten?
Eldre, funksjonshemmede som ikke klarer å lage middag selv.
Tjenesten er underlagt behovsvurdering av hjemmetjenesten. Tilbudet kan gis i en kort periode (eks ved sykdom) eller over lengre periode

3. HVA OMFATTER TJENESTEN?
Tjenesten omfatter levering av middagsporsjoner for inntil 7 dager i uken. Maten tilberedes på Solhøgda Bo og Behandlingssenter, og leveres hjemme hos bruker av ansatte i hjemmebaserte tjenester. Vi gjør oppmerksom på at flere porsjoner med middag leveres samtidig og at middagene bør oppbevares i kjøleskap eller fryser. Vi anbefaler ikke oppbevaring av middag i kjøleskap mer enn 4 dager. Det gjøres avtale om hvor mange ganger per uke brukeren får matombringing. Brukeren må selv avbestille tjenesten dersom en ikke ønsker middag for et tidsrom.

4 HVORDAN FÅ TJENESTEN?
Skriftlig søknad sendes til Koordinerende Enhet i Kommunen. Helsepersonell vil etter mottatt søknad gjøre en behovsutredning. Det signeres en skriftlig avtale mellom bruker og Flakstad Kommune som inneholder opplysninger om levering og pris. Minimumsbestilling er 2 porsjoner per uke.